6. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ε1γ/9791 της 1 Σεπτ./8 Οκτ. 1962 (ΦΕΚ Β΄ 355) Περί τροποποιήσεως και συμπληρώσεως της από 18.8.54 Υγειον. Διατάξεως «περί όρων ιδρύσεως και λειτουργίας τυροκομείων», ως ετροποποιήθη και συνεπληρώθη δια των υπ’ αριθ. ΔΥ Α/6463/60, Ε1γ/8753/61 και Ε1γ/11989/61 Υγειον. Διατάξεων. Έχοντες υπ’ όψιν: 1)Τας διατάξεις του Α.Ν. 2520/1940 «περί Υγειον. Διατάξεων», 2)την από 18.8.1954 Υγειον. Διάταξιν «περί όρων ιδρύσεως και λειτουργίας τυροκομείων», ως αύτη ετροποποιήθη και συνεπληρώθη δια των υπ’ αριθ. ΔΥ Α/6463/60, Ε1γ/8753/61 και Ε1γ/11989/61 Υγειονομικών Διατάξεων συμπληρούμεν την από 18.8.54 Υγειον. Διάταξιν «περί όρων ιδρύσεως και λειτουργίας Τυροκομείων» ως κάτωθι: Ορισμοί Άρθρ.1.-Οι κατωτέρω ορισμοί δέον όπως χρησιμοποιώνται δια την ερμηνείαν και εφαρμογήν της παρούσης Υγειονομικής Διατάξεως. α)Κατηγορίαι τυροκομικών επιχειρήσεων: Αι τυροκομικαί επιχειρήσεις κατατάσσονται εις τας κάτωθι κατηγορίας: 1.Εργοστάσιον ή Βιομηχανία παρασκευής τυρού: Είναι οίκημα μονίμου κατασκευής, αναλόγου χώρου αρτίως εξωπλισμένου δια συγχρόνων μηχανικών μέσων προς επεξεργασίαν του γάλακτος δια την παρασκευήν παντός είδους τυρού και άλλων τυροκομικών και γαλακτοκομικών προϊόντων σύμφωνον προς την από 18.8.1954 Υγειον. Διάταξιν «περί ιδρύσεως και λειτουργίας Τυροκομείων». 2.Τυροκομείον Α΄ τάξεως: Είναι οίκημα μονίμου κατασκευής ελαχίστου εμβαδού 100μ2 με ανάλογον εξωπλισμόν εις ο επεξεργάζεται το γάλα δια την παρασκευήν παντός είδους τυρού σύμφωνον προς την από 18.8.1954 Υγειον. Διάταξιν «περί ιδρύσεως και λειτουργίας Τυροκομείων». 3.Τυροκομείον Β΄ τάξεως: Είναι οίκημα μονίμου κατασκευής με ανάλογον εξοπλισμόν εις ο επεξεργάζεται το γάλα δια την παρασκευήν τυρού. Τούτο αποτελείται εκ 2 δωματίων εκ των οποίων το μεν εν χρησιμεύει ως αίθουσα παρασκευής το δε έτερον ως χώρος ωριμάνσεως, και εκ των βοηθητικών χώρων. Ο τύπος ούτος αναφέρεται εις τα υπό του άρθρ. 2 της από 18.8.1954 Υγειον. Διατάξεως χαρακτηριζόμενα ως τυροκομεία μικράς κινήσεως. Τα τυροκομεία ταύτα ιδρύονται και λειτουργούν εις περιοχάς εις ας λόγων των εδαφικών συνθηκών ή άλλων λόγων καθίσταται αδύνατος η μεταφορά του γάλακτος εις εργοστάσια ή βιομηχανίας παρασκευής τυρού ή εις Τυροκομεία Α΄ τάξεως. 4.Κασέρια: Είναι οίκημα μονίμου κατασκευής με άναλογον χώρον και εξοπλισμόν εις ο γίνεται η τελική επεξεργασία του   «Μπασκιού» δια την παρασκευήν του κασερίου και σύμφωνον προς την σύμφωνον προς την από 18.8.1954 Υγειον. Διάταξιν «περί ιδρύσεως και λειτουργίας Τυροκομείων». 5.Εργοστάσιον ή Εργαστήριον κατεργασίας και συσκευασίας ωρίμου και μη τυρού: Είναι οίκημα μονίμου κατασκευής αρτίως εξωπλισμένου δια συγχρόνων μηχανικών μέσων με ανάλογον χώρον δια την κατεργασίαν και συσκευασίαν τετηγμένου τυρού και σύμφωνον προς την από 18.8.54 Υγειον. Διάταξιν «περί ιδρύσεως και λειτουργίας Τυροκομείων». β)Τυροτεχνίτης: Είναι οιονδήποτε πρόσωπον το οποίον ασχολείται με την επεξεργασίαν του γάλακτος προς παρασκευήν παντός τύπου τυρού. γ)Τυροπαραγωγός: Είναι οιονδήποτε πρόσωπον φυσικόν ή νομικόν το οποίον ασχολείται με την παραγωγήν παντός τύπου τυρού. Άρθρ.2.-(Τροποποιούνται τα άρθρ. 1, 2 και 12 της από 18 Αυγ. 1954 Υγειον. Διατάξεως, ανωτ. σελ. 698,61). Άρθρ.3.-«Τυροκομεία Κρατικών Γεωργοκτηνοτροφικών ιδρυμάτων δεν χρήζουν μεν αδείας της Υγειονομικής Επιτροπής δέον όμως όπως προσαρμόζωνται προς τους όρους των περί τυροκομείων ισχυουσών Υγειονομικών Διατάξεων. Τα τυροκομεία των γεωργικών και άλλων συνεταιρισμών χρήζουν αδείας». Η πρώτη παράγραφος ετροποποιήθη και συνεπληρώθη ως άνω δια της παρ. 21 άρθρ. 1 της υπ’ αριθ. Γιγ/6001 της 19 Μαΐου/2 Ιουν. 1967 αποφ. Υπ. Κοινωνικής Προνοίας (τόμ. 34Α σελ. 376). Η ισχύς της παρούσης εχούσης εφαρμογήν καθ’ άπασαν την Επικράτειαν άρχεται 15 ημέρας από της δημοσιεύσεώς της εις την Εφημερίδα της Κυβερνήσεως, οι παραβάται δε αυτής διώκονται και τιμωρούνται συμφώνως προς τας διατάξεις του ισχύοντος Ποινικού Κώδικος. 